CELEX: 32010D0645
Language: et
Date: 2010-10-26 00:00:00
Title: 2010/645/EL: Komisjoni otsus, 26. oktoober 2010 , millega pikendatakse liikidesse Chamaecyparis Spach, Juniperus L. ja Pinus L. kuuluvate Jaapanist pärit taimede looduslikke või aretatud kääbusvorme käsitleva otsuse 2002/887/EÜ kehtivusaega (teatavaks tehtud numbri K(2010) 7249 all)

27.10.2010   
            
            
               ET
            
            
               Euroopa Liidu Teataja
            
            
               L 281/96
            
         KOMISJONI OTSUS,
   26. oktoober 2010,
   millega pikendatakse liikidesse Chamaecyparis Spach, Juniperus L. ja Pinus L. kuuluvate Jaapanist pärit taimede looduslikke või aretatud kääbusvorme käsitleva otsuse 2002/887/EÜ kehtivusaega
   (teatavaks tehtud numbri K(2010) 7249 all)
   (2010/645/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 8. mai 2000. aasta direktiivi 2000/29/EÜ taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta, (1) eriti selle artikli 15 lõiget 1,
   ning arvestades järgmist:
   
               (1)
            
            
               Komisjoni 8. novembri 2002. aasta otsusega 2002/887/EÜ, millega lubatakse teha erandeid teatavatest nõukogu direktiivi 2000/29/EÜ sätetest liikidesse Chamaecyparis Spach, Juniperus L. ja Pinus L. kuuluvate Jaapanist pärit taimede looduslike või aretatud kääbusvormide puhul, (2) on liikmesriikidele antud luba teha piiratud ajavahemikeks ja eritingimustel erandeid direktiivi 2000/29/EÜ artikli 4 lõikest 1, kui on tegemist liikidesse Chamaecyparis Spach, Juniperus L. ja Pinus L. kuuluvate Jaapanist pärit taimede looduslike või aretatud kääbusvormidega (välja arvatud nende viljade ja seemnete puhul).
            
         
               (2)
            
            
               Algul komisjoni otsusega 93/452/EMÜ (3) ja hiljem otsusega 2002/887/EÜ tehtud erandid olid kehtestatud piiratud ajaks ning kõnealustes otsustes sätestatud kuupäevi pikendati algul komisjoni otsustega 94/816/EÜ, (4) 96/711/EÜ, (5) 98/641/EÜ (6) ja 2001/841/EÜ (7) ning hiljem komisjoni otsustega 2004/826/EÜ, (8) 2006/915/EÜ (9) ja 2008/826/EÜ (10).
            
         
               (3)
            
            
               Kuna neid erandeid õigustavad asjaolud ikka veel kehtivad ja puudub uus teave, mis tingiks eritingimuste läbivaatamise, tuleks erandite lubamist pikendada. Teabe alusel, mille liikmesriigid on kogunud otsuse 2002/887/EÜ artikli 2 kohaselt, ja kontaktide põhjal Jaapaniga on kogemusi juurde saadud. Ka on selle otsusega kehtestatud asjakohased mehhanismid erandite kohaldamise tingimuste järelevalve tagamiseks. Seega on asjakohane pikendada selle otsusega tehtud erandite lubamist pikemaks ajavahemikuks kui varasemate otsuste puhul, nimelt kuni 31. detsembrini 2020.
            
         
               (4)
            
            
               Siiski peaks fütosanitaareeskirjade järgimise huvides Juniperus L. liiki kuuluvate Jaapanist pärit taimede looduslike või aretatud kääbusvormide import kuni 31. detsembrini 2020 toimuma üksnes teataval ajavahemikul aastas.
            
         
               (5)
            
            
               Seega tuleks otsust 2002/887/EÜ vastavalt muuta.
            
         
               (6)
            
            
               Käesoleva otsusega ettenähtud meetmed on kooskõlas alalise taimetervise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2002/887/EÜ muudetakse järgmiselt.
   
               1)
            
            
               Artikli 2 esimeses ja teises lõigus asendatakse „1. augustit 2009 ja 1. augustit 2010” sõnadega „iga aasta 1. augustit”.
            
         
               2)
            
            
               Artiklis 4 esitatud tabel asendatakse järgmise tabeliga:
               
                           „Taimed
                        
                        
                           Ajavahemik
                        
                     
                           
                              Chamaecyparis
                           
                        
                        
                           1.1.2011–31.12.2020
                        
                     
                           
                              Juniperus
                           
                        
                        
                           1.11 kuni 31.3 igal aastal kuni kuupäevani 31.12.2020
                        
                     
                           
                              Pinus
                           
                        
                        
                           1.1.2011–31.12.2020”
                        
                     
         Artikkel 2
   Käesolev otsus on adresseeritud liikmesriikidele.
   
      Brüssel, 26. oktoober 2010
      
         
            Komisjoni nimel
         
         
            komisjoni liige
         
         John DALLI
      
   
   
      (1)  EÜT L 169, 10.7.2000, lk 1.
   
      (2)  EÜT L 309, 12.11.2002, lk 8.
   
      (3)  EÜT L 210, 21.8.1993, lk 29.
   
      (4)  EÜT L 337, 24.12.1994, lk 87.
   
      (5)  EÜT L 326, 17.12.1996, lk 66.
   
      (6)  EÜT L 304, 14.11.1998, lk 36.
   
      (7)  EÜT L 313, 30.11.2001, lk 44.
   
      (8)  ELT L 358, 3.12.2004, lk 32.
   
      (9)  ELT L 349, 12.12.2006, lk 51.
   
      (10)  ELT L 290, 31.10.2008, lk 25.